paragraph_text: Njemačka nogometna Bundesliga 2006./07. bila je 44. sezona Bundeslige, njemačke prve nogometne lige. Sezona je započela 11. kolovoza 2006., a završena je 19. svibnja 2007. Branitelj prvaka bio je Bayern München, ali je pokal odnio VfB Stuttgart, što mu je bio treći naslov prvaka Bundeslige i peti njemački naslov. S 20 postignutih pogodaka, najbolji strijelac sezone bio je Grk Theofanis Gekas, napadač Bayer Leverkusena.